Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: szóló 29/2008. (II. 19.) Korm rendelet 4. § (1) bekezdésének d) pontja értelmében a Miniszterelnöki Hivatalt vezetõ
Paragraph Index: 356

szóló 29/2008. (II. 19.) Korm rendelet 4. § (1) bekezdésének d) pontja értelmében a Miniszterelnöki Hivatalt vezetõ miniszter felel (a kormányzati tevékenység összehangolásáért való felelõssége körében) a jogszabályok és más jogi aktusok kihirdetéséért, illetve közzétételéért; továbbá a 6. § (4) bekezdésének b) pontja alapján a miniszter (a kormányprogram megvalósításának stratégiai irányításáért való felelõssége keretében) a jogszabályok és más jogi aktusok kihirdetésével, illetve közzétételével összefüggésben ellátja (többek között) a szerkesztését. Az Alkotmánybíróság jelen határozata Indokolásának III. pontjában már kifejtette, hogy a Ve. 130. § (1) bekezdése szerint a kifogás alapján lefolytatott eljárása jogorvoslati eljárás, melynek során az Alkotmánybíróság – alkotmányos jogállásával és rendeltetésével összhangban – azt vizsgálja, hogy a beérkezett kifogás megfelel-e a Ve.-ben és az Nsztv.-ben foglalt feltételeknek, és az OVB az aláírásgyûjtõ ív hitelesítési eljárásban az Alkotmánynak és az irányadó törvényeknek megfelelõen járt-e el. Ugyanakkor a kérelemnek az OVB határozat nyolc napon túli közzétételére vonatkozó, jogszabálysértõ voltát állító része nem tartozik az Alkotmánybíróság hatáskörébe, mivel az OVB határozat közzététele a fentiek szerint – nem az aláírásgyûjtõ ív hitelesítési eljárásnak a része, s az nem az OVB, hanem – a kifogásolt OVB határozatok közzétételekor – a Miniszterelnöki Hivatalt vezetõ miniszter, illetve a szerkesztõségének feladata volt. A Ve. 117. § (2) bekezdésének címzettje tehát nem az OVB, hanem a közigazgatás szervei (OVI, MK szerkesztõsége).

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes